כריסטופר מרלו

כריסטופר מרלו (באנגלית: Christopher Marlowe;‏ 26 בפברואר 1564 - 30 במאי 1593) היה מהמחזאים האנגלים החשובים של העידן האליזבתני. מרלו נולד בעיר קנטרברי שבמחוז קנט, אנגליה, ולמד באוניברסיטת קיימברידג'. במשך חייו הקצרים אך מלאי ההרפתקאות (ייתכן שהיה סוכן כפול), הספיק לכתוב חמש טרגדיות שהצלחתן הייתה רבה והשפיעו רבות על בני תקופתו, המפורסם בהם הוא ויליאם שייקספיר. מרלו קנה את עולמו בכך שהחדיר לעולם התיאטרון האנגלי שימוש בחרוזים לבנים, מה שאיפשר דיבור דרמטי הקרוב למציאות הרבה יותר מהשירה המחורזת של המחזאים שקדמו לו. מרלו נרצח ב-1593, אך נסיבות הרצח המדויקות שרויות באפלה. בשל אי-הבהירות סביב התיגרה שבה מצא את מותו, בפרוור הלונדוני דפטפורד, צצו תאוריות קשר רבות סביב מותו. יש האומרים שמרלו הוא המוח האמיתי מאחורי יצירות המופת של שייקספיר. התאוריה, שאינה מקובלת על חוקרים רציניים, גורסת כי מרלו ביים את מותו משום שנרדף, ברח לאיטליה ופרסם את כתביו באמצעות השחקן ויליאם שייקספיר. השערה מקובלת יותר מייחסת את מותו לפעילותו הוודאית בשירות החשאי של המלכה אליזבת. התאוריה שמרלו עומד מאחורי יצירותיו של שייקספיר, מבוססת בין השאר על העובדה שבמחזותיו משולבים תיאורים מדויקים של מקומות ברחבי אירופה בהם שייקספיר מעולם לא ביקר. כמו כן, עולה מניתוח צוואתו של שייקספיר כי ספרייתו הפרטית הייתה דלה ביותר באופן שאינו מתיישב עם הידע וההשכלה שהפגין ביצירותיו. זאת בהשוואה לצוואות של משכילים בני דורו של שייקספיר שספרייתם העשירה עמדה בלב הצוואה שלהם. יצירתו "דוקטור פאוסטוס", שנכתבה בעקבות "אגדת פאוסט", היוותה השראה מסוימת ליצירתו המפורסמת של המחזאי הגרמני יוהאן וולפגנג פון גתה, ומאוחר יותר גם לאופרה "פאוסט" של המלחין הצרפתי שארל גונו. ביולי 2019 יצא לאור בהוצאת קמין, תל אביב, תרגום ראשון לעברית של "היהודי ממלטה". ד"ר דוני ענבר שתרגם את המחזה, הוסיף מבוא והערות. במחקרו, ענבר מגיע למסקנה שייתכן שכריסטופר מרלו חיבר את המחזה בהשראת דמותו של דון יוסף נשיא, ושהדרמה אינה בהכרח רוויית מוטיבים אנטישמיים, כפי שמייחסים לה. טמבורליין (שני חלקים) דוקטור פאוסטוס. עברית: מאיר ויזלטיר, ההוצאה לאור של אוניברסיטת תל אביב, 2011 היהודי ממלטה. עברית, מבוא והערות: דוני ענבר, הוצאת קמין, 2019 אדוארד II. נוסח עברי, אחרית דבר והערות: מאיר ויזלטיר, הוצאת דביר והמפעל לתרגום ספרות מופת, 2009 הטבח בפריז דידו, מלכת קרתגו שאלת זהותו של מחבר מחזות שייקספיר כריסטופר מארלו – קטע מתוך 'הרו ולאנדר' (מאנגלית: רונן סוניס), דחק - כתב עת לספרות טובה, כרך ג', 2013. מדיה וקבצים בנושא כריסטופר מרלו בוויקישיתוף כתבי כריסטופר מרלו בפרויקט בן-יהודה כתבי כריסטופר מרלו בפרויקט גוטנברג (באנגלית) מאיר ויזלטיר, אחרית הדבר לספר "דוקטור פאוסטוס", ההוצאה לאור אוניברסיטת תל אביב, 2011 כריסטופר מארלו, פאוסטוס, בוגד, אכלא את נשמתך, באתר הארץ, 15 באפריל 2011 אריאנה מלמד, נפש למכירה, באתר ynet, 14 בפברואר 2003 מיכאל הנדלזלץ, למה תאהב את מי שהעולם שונא, באתר הארץ, 1 באפריל 2009 יצחק לאור, נסיך מתוק שלי, אני כבר בא, באתר הארץ, 13 בפברואר 2009 זאב גלילי, מי כתב את הזוהר הקדוש ומי כתב את מחזות שקספיר, באתר "היגיון בשיגעון" יואב רינון, הן כאן הגיהנום ואני נמצא בו, באתר הארץ, 13 באוגוסט 2011 כריסטופר מרלו, באתר "Find a Grave" (באנגלית) כריסטופר מרלו, באתר אנציקלופדיה בריטניקה (באנגלית) כריסטופר מרלו (1564-1593), דף שער בספרייה הלאומית כריסטופר מרלו, במסד הנתונים הקולנועיים IMDb (באנגלית) כריסטופר מרלו, באתר AllMovie (באנגלית) כריסטופר מרלו, במסד הנתונים הקולנועיים KinoPoisk (ברוסית) כריסטופר מרלו, באתר MusicBrainz (באנגלית) כריסטופר מרלו, בארכיון הבימה ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.